উইং কমান্ডার নমাংশ সিয়ালকে গান স্যালুটে শ্রদ্ধা জানাল ভারতীয় সেনা

ওয়েবডেস্ক- এক কঠিন মুহূর্ত। উইং কমান্ডার নমাংশ সিয়ালের (Wing Commander Namansh Syal) দেহ সামনে রাখা। চোখের কোন ভিজে। মাথায় টুপির আড়াল থেকে মাঝে মধ্যেই চোখ মুছতে দেখা যাচ্ছে উইং কমান্ডার নমাংশ-এর স্ত্রী আফসানাকে (Wing Commander Afshan)। সঙ্গে রয়েছে তাদের সাত বছরেরর ছোট্ট মেয়ে। রবিবার স্বামীকে স্যালুট জানিয়ে বিদায় জানালেন স্ত্রী, উইং কমান্ডার আফসানা।

দুবাইতে এয়ার শোয়ে ভেঙে পড়া তেজস (Tejas) দুর্ঘটনায় প্রাণ হারিয়েছেন উইং কমান্ডার নমাংশ সিয়াল। রবিবার তাঁর মরদেহ দুবাই থেকে ভারতে আনা হয়। গোটা দেশজুড়েই শোকের আবহ।

নমাংশ সিয়ালের স্ত্রী আফসানা নিজেও একজন উইং কমান্ডার। ইন্টারনেটে একটি ভিডিও ভাইরাল হয়েছে। সেখানে দেখা গেছে সাত বছরের ছোট্ট মেয়েকে নিয়ে স্বামীকে শেষ বিদায় জানাচ্ছেন তাঁর স্ত্রী। ভারতীয় বিমান বাহিনীর (Indian Air Force) তরফে গান স্যালুটে (Gun Salute) নমাংশ সিয়ালকে শেষ শ্রদ্ধা জানানো হয়।

শুক্রবার দুপুর ২. ১০ মিনিটে ভেঙে পড়ে ভারতীয় বিমান বাহিনীর তেজস LCA Mk-1A যুদ্ধবিমান। বিধবস্ত হওয়ার সঙ্গে সঙ্গেই বিমানটিতে আগুন ধরে যায়। এই দুর্ঘটনায় নিহত হন নমাংশ সিয়াল। ভারতীয় বিমান বাহিনীর একজন উইং কমান্ডার ছিলেন তিনি। দুবাই ট্র্যাজিডিতে পাইলটের মৃত্যুর খবর নিশ্চিত করে ভারতীয় বায়ু সেনা।

আরও পড়ুন- মাতৃদুগ্ধে ইউরেনিয়াম! বাড়ছে ক্যানসারের ঝুঁকি? বিহারে ছড়াচ্ছে আতঙ্ক!

ভারতীয় বায়ু সেনা এক বিবৃতি দিয়ে জানিয়েছে, এই দুঃসাহসী উইং কমান্ডার তেজসটি ভেঙে পড়বে বুঝতে পেরে সেটিকে জনবহুল এলাকা থেকে দূরে সরিয়ে নিয়ে যান। শেষ মুহূর্তে নিজের মৃত্যু নিশ্চিত জেনেও যতটা সম্ভব কম প্রাণহানি হয়, অন্য কারুর ক্ষতি না হয় সেই চেষ্টাই করেছিলেন।

দেখুন আরও খবর-